**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**PROIECT din 09.08.2024**

Ca urmare a solicitării de emitere a acordului de mediu adresată de **ASOCIAȚIA**-**CASA DEVAI**, cu sediul în localitatea Fântânele, nr. 171A, comuna Matei*,* judeţul Bistrița-Năsăud*,* înregistrată la Agenţia pentru Protecţia Mediului Bistriţa-Năsăud cu nr. 1883/14.02.2024, ultima completare cu nr. 9786/09.08.2024, în baza Legii 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificări şi completări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 07.08.2024, **că proiectul:** *Construire cămin rezidențial pentru persoane vârstnice*, propus a fi amplasat în localitatea Fântânele, CF nr. 26446, comuna Matei, judeţul Bistriţa-Năsăud, **nu se supune evaluării impactului asupra mediului.**

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră** sub incidenţa Legii nr. 292*/*2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10, lit.b)“*Proiecte de dezvoltare urbană, inclusiv construcția centrelor comerciale și a parcărilor auto publice*;

Proiectul propus **nu intră** sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-08#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-08), cu modificările și completările ulterioare;

Proiectul propus **intră** sub incidența prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-08#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-08#p-10135178) din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi din analiza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legii nr. 292/2018 nu rezultă un impact semnificativ asupra mediului al proiectului propus.

Anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei comunei Matei, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului:**

*- prin proiect se propune realizarea unui imobil, cu funcțiunea principală de* ***centru rezidențial pentru persoane vârstnice****, 54 beneficiari, cu regim de înălțime propus parter pe un teren aflat în intravilanul comunei Matei, localitatea Fântânele, nr. 171A cu suprafața de 5232 m2 conform extrasului CF. nr. 26446;*

*-* *Pe amplasamentul studiat se află edificate 2 imobile, având funcțiuni mixte, centru îngrijire persoane vârstnice, activități conexe profilului de activitate, precum și o clădire autorizată, aflată în curs de execuție, astfel:*

*C2 – amenajare bloc alimentar (autorizat, în curs de execuție), regim P + M (parțial); Sc.: 188,78, Scd.: 298.89.*

*C3 – îngrijire persoane vârstnice, regim P + M; Sc.: 735,80, Scd.: 1251.56;*

*-bilanțul teritorial include:*

*- Suprafața construită imobil propus -* *758,07 m2;*

*- Suprafață construită imobile existente pe amplasament -* *924,58 m2;*

*- Spații verzi amenajate și curte interioară - 2845,49 m2;*

*- Alei pietonale - 499,48 m2;*

*- Alee auto și platformă betonată - 204,38 m2;*

***Descrierea lucrărilor necesare organizării de şantier:***

*Materialele de construcţie vor fi depozitate în incintă, în locuri special amenjate, iar cele care vin ambalate vor fi depozitate pe o platformă, într-o construcţie tip şopron pentru a nu permite deterioararea ambalajelor şi antrenarea de poluanţi pe sol sau în cursuri de apă, în freatic, în urma căderii de precipitaţii;*

***Localizarea organizării de şantier:***

*Organizarea de şantier se va face pe amplasamentul beneficiarului, comună Matei, localitatea Fântânele, nr. 171 A.*

***Descrierea impactului asupra mediului a lucrărilor organizării de şantier:***

*Se vor respecta normativele în vigoare din domeniul execuţiei construcţiilor, se va conta pe minimalizarea impactului provenit din zgomot şi emisii asupra vecinătăţilor proxime.*

***Surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier:***

*Sursele de poluanţi sunt:*

* *gazele de eșapament de la funcţionarea motoarelor;*
* *eventualele scurgeri accidentale de carburanți și lubrifianți;*
* *particule în suspensie de la circulația utilajelor și mijloacelor de transport – cantități neglijabile.*

***Dotări şi măsuri prevăzute pentru controlul emisiilor de poluanţi în mediu:***

*Motoarelor utilajelor și mijloacelor de transport vor fi de genrație nouă cu grad de poluare redus, acestea vor fi bine întreținute pentru evitarea scurgerilor de carburanți și lubrifianți. Căile de acces vor fi bine întreținute, la nevoie vor fi stropite cu apă în vederea diminuării dispersiei în atmosferă a pulberilor în suspensie.*

**b)cumularea cu alte proiecte existente şi/sau aprobate:** *Zona analizată este preponderent determinată de existență unor clădiri cu destinația de centre îngrijire persoane vârstnice, având regim de înălțime asemănător cu cel stabilit prin prezenta documentație;*

**c)utilizarea resurselor naturale, în special a solului, a terenurilor, a apei şi a biodiversităţii*:***

***Solul*** *– în urma excavațiilor o parte din sol se va folosi pentru amenajarea spațiilor verzi, iar dacă va rezulta surplus de sol, acesta va fi transportat la halde autorizate.*

***Teren*** *– pe teren, la finalizarea lucrărilor vor fi create căi de acces auto și pietonale, spații verzi conform planului de situație, respectându-se indicatorii urbanistici.*

***Apa*** *– apă în scop potabil și igienico-sanitar va fi preluată din puț de medie adâncime forat pe proprietatea beneficiarului.*

*- apa menajeră uzată va fi preluată de rețeaua centralizată de canalizare și direcționată către microstația de epurare.*

*- apele pluviale convențional curate se vor infiltra natural în sol.*

*Utilități:*

*1. Alimentare cu apă: se va realiza din sursă subterană dintr-un puţ săpat existent (medie adâncime) funcţional pe amplasament. Puţul are diametrul 2 m adâncimea de 7,5 m, nivelul hidrostatic la 2,6 m, h coloană de apă 4,9 m. Puţul este echipat cu hidrofor şi deserveşte clădirile existente pe amplasament ale beneficiarului. Lungimea conductei de alimentare cu apă este de 42 m din Pehd Dn 32;*

*2. Evacuarea apelor uzate: Reţeaua de canalizare se va proiecta/executa astfel încât apele rezultate de la grupurile sanitare să fie dirijate spre microstația de epurare, prin conducte de canalizare separate de cele ale apelor provenite din activitatea de producţie şi igienizare. Evacuarea apelor uzate menajere de la grupurile sanitare, sală duşuri, bucătărie şi spălătorie se realizează prin conductă PVC Dn 220 cu lungime de 40 m până la microstaţia de epurare. Microstaţia de epurare ape uzate propusa este tip AS-MONOcomp pentru 30 LE şi un debit evacuat de 4,6 m3. Din staţia de epurare nămolul în exces trebuie evacuat într-un rezervor extern de nămol. Staţia de epurare va fi montată îngropat pe un radier din beton cu pereţi înconjurători din beton. Pentru ca grăsimile evacuate în apa menajeră din bucătărie este necesar a se instala un separator de grăsimi AS-FAKU cu debit de 2 l/s. Evacuarea apelor epurate din staţie se va realiza printr-o conductă din Pehd Dn 150 până la albia Văii Meles.*

*3. Energie electrică: branșament de la postul de transformare energie electrică existent în zonă;*

*4. Încălzirea și prepararea apei calde menajere: branșament la rețeaua existentă la limita de proprietate;*

***d)*** **cantitatea şi tipurile de deșeuri generate/gestionate**:

|  |  |  |  |  |  |
| --- | --- | --- | --- | --- | --- |
| **Denumirea deșeului** | **Starea fizică**  **(Solid-S, Lichid- L,**  **Semisolid - SS)** | **Cod deşeu** | **Sursa** | **Cantitate** | **Management** |
| Pământ și pietre, altele decât cele specificate la 17 05 03 | S | 17 05 04 | Lucrări de excavare | 200 m3 | Eliminare în depozit deșeuri inerte |
| Deşeuri metalice (fier  şi oţel) | S | 17 04 05 | Lucrări de construire (de la armături) | Nu se pot estima la  această fază | Valorificare prin unități  specializate |
| Lemn | S | 17 02 01 | Lucrări de construire (cofrare) | Nu se pot estima la această fază | Valorificare prin unități  specializate |
| Ambalaje de hârtie și carton | S | 15 01 01 | Ambalaje de la produsele utilizate pentru finisajele și amenajările interioare (produse ceramice, corpuri iluminat, etc.) | 100 kg | Valorificare prin unități  specializate |
| Ambalaje de plastic | S | 15 01 02 | Ambalaje de la produsele utilizate pentru finisajele și amenajările interioare (produse ceramice, corpuri iluminat, etc.) | Nu se pot estima la  această fază | Valorificare prin unităţi specializate |
| Deșeuri municipale amestecate | S | 20 03 01 | activitățile personalului angajat în perioada implementării  proiectului | Cca. 0,5-1  mc/zi | Eliminare prin depozitare în depozit de deșeuri menajere |

*- Combustibilii lichizi pot apărea accidental și în catități nesemnificative. Ele pot constitui o sursă de poluare a solului printr-o gospodărire neadecvată.*

*- Deșeurile rezultate din activitatea de execuție vor fi colectate corespunzător în pubele, iar acestea vor fi preluate de o societate autorizată, pe bază de contract.*

*- Întreținerea și micile reparații ale utilajelor care deservesc șantierul se vor executa numai în unități specializate.*

***e*) poluarea şi alte efecte negative**: *Pe parcursul realizării proiectului sursele de poluare vor fi:*

*- gaze de eșapament de la utilajele și mijloacele de transport din şantier;*

*- particule în suspensie de la circulația utilajelor și a mijloacelor de transport din șantier;*

*Poluarea cu gaze de eşapament este nesemnificativă deoarece utilajele şi mijloacele de transport sunt de generaţie nouă iar căile de acces la nevoie vor fi umectate.*

***f) riscul de accident ţinându-se seamă în special de substanțele și de tehnologiile utilizate:*** *- substanțele periculoase prezente pe amplasament*

*- în faza de implementare a proiectului: carburanţi, care se vor aproviziona pe măsura consumului.*

*- în etapa de funcționare: nu este cazul;*

***g) riscurile pentru sănătatea umană:*** *Prin realizarea proiectului de față și implementarea unui sistem de gestiune corespunzător al deșeurilor, nu se întrevăd riscuri pentru sănătatea umană prin contaminarea apei sau a poluării atmosferice. Realizarea lucrărilor nu prezintă risc pentru sănătatea umană.*

*- pentru proiectul propus DIRECȚIA DE SĂNĂTATE PUBLICĂ BISTRIȚA-NĂSĂUD a emis* ***Notificarea nr. 54/22.03.2024****, conform căreia proiectul este în conformitate cu prevederile din Normele de igienă și sănătate publică privind mediul de viață al populației, aprobate prin Ord. Ministrului Sănătății nr. 119/2014, cu modificările și completările ulterioare.*

**2. Amplasarea proiectelor:**

**2.1** ***utilizarea actuală şi aprobată a terenurilor:*** *conform Certificatului de Urbanism nr. 21/05.07.2023, eliberat de Primăria Comunei Matei, cu valabilitate prelungită până la data de 05.07.2025, terenul este situat în intravilanul localității Fântânele, având categoria de folosință curți construcții și arabil.*

**2.2** ***bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *Proiectul nu presupune utilizarea resurselor naturale.*

**2.3*****capacitatea de absorbţie a mediului natural, acordându-se o atenţie specială următoarelor zone:***

*a)* zone umede, zone riverane, guri ale râurilor – *proiectul nu este amplasat într-o astfel de zonă;*

*b)* zone costiere şi mediul marin – *proiectul nu este amplasat în zonă costieră său mediu marin;*

*c)* zonele montane şi forestiere *– proiectul nu se află amplasat în zonă montană sau forestieră;*

*d)* arii naturale protejate de interes naţional, comunitar, internaţional – *proiectul nu este amplasat în arie naturală protejată de interes național, comunitar, internațional;*

e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – *proiectul nu este amplasat în niciuna din zonele de mai sus*;

f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – *proiectul nu este amplasat într-o astfel de zonă;*

*g)* zonele cu o densitate mare a populației– *proiectul nu este amplasat în zonele cu o densitate mare a populației;*

*h)* peisaje şi situri importante din punct de vedere istoric, cultural sau arheologic – *proiectul nu este amplasat în peisaje și situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

**3.**1. **importanţa şi extinderea spaţială a impactului - de exemplu, zonă geografică şi dimensiunea populaţiei care poate fi afectată*:*** *- impactul se manifestă numai în zona în care se realizează proiectul;*

**3.2. natura impactului*:*** *-* *impact relativ redus, nesemnificativ și local, doar pe perioada execuției lucrării;*

**3.3*.* natura transfrontalieră a impactului*: -*** *proiectul nu este amplasat în apropierea zonei de frontieră;*

**3.4. intensitatea şi complexitatea impactului*:*** - *impactul va fi redus, se va manifesta doar pe perioada realizării proiectului asupra factorului de mediu sol;*

**3.5. probabilitatea impactului*:*** *-* *este redusă, apare doar în perioada de realizare a proiectului;*

**3.6. debutul, durată, frecvenţa şi reversibilitatea preconizate ale impactului*:*** - *impactul se va manifesta pe perioada de execuţie fiind reversibil odată cu lucrările de refacere a amplasamentului la încetarea activităţii;*

**3.7. cumularea impactului cu impactul altor proiecte existente şi/sau aprobate*:*** -*are efect cumulativ cu activitatea desfășurată de titular pe amplasament (pe amplasamentul studiat se află edificate 2 imobile, având funcțiuni mixte, centru îngrijire persoane vârstnice, activități conexe profilului de activitate, precum și o clăadire autorizată, aflată în curs de execuție) dar efectul cumulativ nu este semnificativ.*

**3.8. posibilitatea de reducere efectivă a impactului*:***

*- se vor lua măsuri de evitare a poluării produsă de scurgeri accidentale de combustibili, lubrifianţi, provenite de la mijloacele de transport şi alte utilaje ce ar putea contamina solul în perioada de execuţie a lucrării.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- proiectul propus intră sub incidența prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

Conform Deciziei SGA Bistrița-Năsăud nr. 41/26.07.2024 proiectul propus nu se supune procedurilor de evaluare a impactului asupra corpurilor de apă.

**Condiţii de realizare a proiectului:**

***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

***3.*** *Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

***8.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***9.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.*

*Gestionarea deșeurilor se va face cu respectarea strictă a prevederilor OUG nr. 92/2021 privind regimul deşeurilor, cu completările ulterioare.*

***10.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

***-*** *evitarea depozitării necontrolate a materialelor folosite şi a deşeurilor rezultate;*

***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***11.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***12.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***13.*** *În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihna;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

***14.*** *Se vor respecta toate condițiile și măsurile din* ***Avizul de gospodărire a apelor.***

***15.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Alexandra Turda biolog Crina Năstase

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |